
kuupäev digiallkirjas nr 26/7-1.2/28
Narva-Jõesuu Kuursaali detailplaneeringu

(planeeringu ID 29847) koostamise lõpetamisest
Narva-Jõesuu Linnavolikogu 26. juuni 2013. aasta otsusega nr 165 algatati Narva-Jõesuu Kuursaali detailplaneeringu (planeeringu ID 29847) koostamine. Detailplaneeringu ala hõlmas Nurme tn 2, Nurme tn 4, Kungla tn 3a ja Kungla tn 5 kinnistuid.

Detailplaneeringu koostamise eesmärk oli muuta üldplaneeringuga määratud maakasutuse juhtotstarvet ning määrata Kuursaali ja selle abihoonete ehitusõigus ja arhitektuursed tingimused. Samuti kavandati planeeringuga maa-ala heakorrastuse ja haljastuse põhimõtted ning lahendati planeeringuala liikluskorraldus ja parkimine. Lisaks määrati kindlaks kruntide tehnovõrkudega liitumise võimalused ja tingimused.

Planeerimisseaduse § 129 lõike 1 punkti 2 kohaselt võib detailplaneeringu koostamise lõpetada, kui kinnisasja omanik esitab taotluse detailplaneeringu koostamise lõpetamiseks. Narva-Jõesuu Linnavalitsus kui detailplaneeringu alasse kuuluvate kinnisasjade omanik on väljendanud soovi detailplaneeringu koostamise lõpetamiseks. Kinnisasja omaniku hinnangul ei ole enam põhjendatud jätkata menetlust, mille algatamisest on möödunud üle kümne aasta ning mille menetlus ei ole seaduses sätestatud tähtajaks lõpule viidud.

Narva-Jõesuu Linnavolikogu 30. septembri 2026. aasta otsusega nr 40 lõpetati detailplaneeringu koostamine, täiendav info veebilehel.
Teate esitamise alus on planeerimisseaduse § 129 lõige 2.
Lugupidamisega

